# Zmanjševanje količin živilskih odpadkov

Komunala Nova Gorica d.d. v okviru Evropskega tedna zmanjševanja odpadkov spodbuja k zmanjševanju količin živilskih odpadkov (stop nepotrebnim odpadkom).

V Evropski uniji (EU) se tako vsako leto zavrže skoraj 59 milijonov ton hrane, kar znaša 131 kg na osebo!

## Vpliv odpadkov na okolje, gospodarstvo in družbo

Zaradi živilskih odpadkov nastane 16% vseh emisij toplogrednih plinov iz prehranskega sistema EU.

Zaradi živilskih odpadkov se vsako leto izgubi do 132 milijard EUR.

Skoraj 33 milijonov ljudi v EU si vsak drugi dan ne more privoščiti polnega obroka, medtem ko se zavrže več ton hrane.

**Tabela 1: Proizvedeni odpadki glede na proizvajalca**

|  |  |
| --- | --- |
| **Proizvajalec odpadkov** | **Proizvedeni odpadki (kg)** |
| **Gospodinjstva** | 70 |
| **Predelava** | 28 |
| **Restavracije in storitve** | 12 |
| **Proizvodnja** | 11 |
| **Maloprodaja in distribucija** | 9 |

**Grafikon 1: Proizvedeni odpadki glede na proizvajalca**

Več kot polovica živilskih odpadkov v EU prihaja iz gospodinjstev.

## Prednostni vrstni red za zmanjševanje izgube in odpadkov

1. Preprečevanje: načelno preprečevanje izgube hrane in živilskih odpadkov.
2. Ponovna uporaba: ponovna uporaba hrane za prehrano ljudi z razdeljevanjem in prek bank hrane ali sprememba njenega namena za krmo.
3. Recikliranje: predelava stranskih proizvodov in ponovna uporaba hranljivih snovi, npr. kompostiranje.
4. Izkoriščanje: pridobivanje energije s sežiganjem.

## Cilji za zmanjšanje živilskih odpadkov

Evropska komisija je julija 2023 predstavila predlog za revizijo okvirne direktive EU o odpadkih. Revizije vključuje nove pravno zavezujoče cilje za zmanjšanje živilskih odpadkov do leta 2030.

Svet EU se je junija 2024 dogovoril o stališču za pogajanja z Evropskim parlamentom (splošni pristop) o predlaganih ciljih. Svet poziva k zmanjšanju količine živilskih odpadkov do 2030, in sicer:

* 10% v predelavi in proizvodnji,
* 30% skupno na prebivalca pri prodaji na drobno, v restavracija in gostinskih dejavnostih ter gospodinjstvih.